CELEX: 31981R0855
Language: el
Date: 1981-04-01 00:00:00
Title: Κανονισμός (ΕΟΚ) αριθ. 855/81 τού Συμβουλίου τής 1ης Απριλίου 1981 περί τροποποιήσεως τού κανονισμού (ΕΟΚ) αριθ. 986/68 «περί θεσπίσεως τών γενικών κανόνων σχετικά μέ τή χορήγηση ενισχύσεων γιά τό αποκορυφωμένο γάλα καί τό αποκορυφωμένο γάλα εις κόνιν πού προορίζεται γιά τή διατροφή ζώων»

Avis juridique important

|

31981R0855

Κανονισμός (ΕΟΚ) αριθ. 855/81 τού Συμβουλίου τής 1ης Απριλίου 1981 περί τροποποιήσεως τού κανονισμού (ΕΟΚ) αριθ. 986/68 «περί θεσπίσεως τών γενικών κανόνων σχετικά μέ τή χορήγηση ενισχύσεων γιά τό αποκορυφωμένο γάλα καί τό αποκορυφωμένο γάλα εις κόνιν πού προορίζεται γιά τή διατροφή ζώων»  

Επίσημη Εφημερίδα αριθ. L 090 της 04/04/1981 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 855/81 ΤΟΥ ΣΥΜΒΟΥΛΙΟΥ  της 1ης Απριλίου 1981  περί τροποποιήσεως του κανονισμού (ΕΟΚ) αριθ. 986/68 «περί θεσπίσεως των γενικών κανόνων σχετικά με τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζεται για τη διατροφή ζώων»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 10 παράγραφος 2,  την πρόταση της Επιτροπής,  Εκτιμώντας:  ότι το άρθρο 2α παράγραφος 3 του κανονισμού (ΕΟΚ) αριθ. 986/66 (2), όπως τροποποιήθηκε τελευταία από τον κανονισμό (ΕΟΚ) αριθ. 1273/79 (3), καθορίζει ένα περιθώριο εντός του οποίου δύναται να καθορίζεται η ενίσχυση για το αποκορυφωμένο γάλα εις κόνιν· ότι λαμβανομένων υπόψη των κριτηρίων που αναφέρονται στην παράγραφο 1 του εν λόγω άρθρου πρέπει να προσαρμοσθούν τα όρια του περιθωρίου αυτού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2α παράγραφος 3 του κανονισμού (ΕΟΚ) αριθ. 986/68, το πρώτο εδάφιο αντικαθίσταται από το ακόλουθο κείμενο:  «3. Η ενίσχυση για το αποκορυφωμένο γάλα εις κόνιν ανέρχεται τουλάχιστον σε 50 ECU και κατ ανώτατο όριο σε 64 ECU ανά 100 χιλιόγραμμα.»  Άρθρο 2  Ο παρών κανονισμός αρχίζει να ισχύει στις 6 Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Απριλίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 169 της 18. 7. 1968, σ. 4.  (3) ΕΕ αριθ. L 161 της 29. 6. 1979, σ. 14.